
Проект на Програма за овладяване популацията на безстопанствените кучета на територията на община Разград за периода 2026 – 2029 г. и план действие към програмата за овладяване популацията на безстопанствените кучета на територията на община Разград.

В съответствие с разпоредбите на чл. 26, ал. 3 и ал. 4 от Закона за нормативните актове в законоустановения срок от 30 дни Община Разград чрез настоящото публикуване за обществена консултация предоставя възможност на заинтересованите лица да направят своите предложения и становища по проекта на Програма за овладяване популацията на безстопанствените кучета на територията на община Разград за периода 2026 – 2029 г. и план действие към програмата за овладяване популацията на безстопанствените кучета на територията на община Разград на електронна поща counsel@razgrad.bg или в деловодството на Община Разград, на адрес: гр. Разград, бул.  „Бели Лом“ № 37А, партерен етаж, стая № 06.

ДО
ОБЩИНСКИ СЪВЕТ 
РАЗГРАД
ДОКЛАДНА ЗАПИСКА 

 от Добрин Младенов Добрев – Кмет на Община Разград.

ОТНОСНО: Приемане на Програма за овладяване популацията на безстопанствените кучета на територията  на община Разград за периода 2026 – 2029 г. и план действие към програмата  за овладяване популацията на безстопанствените кучета на територията на община Разград.

УВАЖАЕМИ ГОСПОЖИ И ГОСПОДА ОБЩИНСКИ СЪВЕТНИЦИ,

Проблемът с безстопанствените кучета е сериозен за обществото и има много измерения – здравни, социално-битови, икономически и екологични. Популацията на безстопанствените кучета се състои от изоставени, изгубени, родени на улицата и домашни кучета, оставени на обществени места без надзор, които водят до рискове за населението, като се създава опасност от пренасяне на заразни и паразитни болести, нападения, ухапвания и предизвикване на пътнотранспортни произшествия, замърсяване на околната среда. Безстопанствените кучета създават дискомфорт, провокиран от шума и предизвикват страх сред гражданите.
Овладяването на популацията на безстопанствените кучета е научно обосновано регулиране, което позволява осъществяване на контрол и намаляване на броя им до минимум.
Необходимост от разработването на програмата за овладяване популацията на безстопанствените кучета възниква в резултат на изисквания поставени на България и останалите страни членки от Европейския съюз по отношение на грижата и хуманното отношение към животните и конкретните механизми за овладяване на популацията на безстопанствени кучета в населените места.
С Решение № 136 от 14.03.2019 г. на Министерският съвет на Република България е приета Национална програма за овладяване популацията на безстопанствените кучета на територията на Република България.
На основание чл. 40, ал. 3 от Закона за защита на животните „Общинските съвети приемат програма за изпълнение на националната програма и план за действие на съответната община, които отговарят на изискванията на наредбата за прилагане на националната програма и за процедурите по нейното изпълнение, механизма на финансиране и отчетност.“
В тази връзка в изпълнение на чл. 40, ал. 3 и ал. 4 от Закона за защита на животните са изготвени Общинската програма за овладяване популацията на безстопанствените кучета на територията на община Разград за периода 2026- 2029 г. и план действие към програмата  за овладяване популацията на безстопанствените кучета на територията на община Разград.
			1. Целта, която се поставя с програмата е намаляване популацията на безстопанствените кучета, чрез  прилагане на комплекс от мерки, при който усилията на общинската власт, природозащитните организации, ветеринарните специалисти и гражданите са насочени в една обща посока – намиране на хуманно и съвременно решение на проблема.
2. Финансови и други средства:
	Източници на финансиране и материално обезпечаване на Програмата за овладяване популацията на безстопанствените кучета на територията на Община Разград, съгласно чл. 40б от Закона за защита на животните.
1. Държавен бюджет.
2. Общински бюджет. 
3. Дарения от физически и юридически лица.
4. Международни програми и проекти.

	3. Очаквани резултати от прилагането: 
	 Качествени промени, които се очакват вследствие на изпълнение на мерките по програмата и обработването на безстопанствените кучета:
- Повишаване безопасността на гражданите.
			     - Регистрация, събираемост на таксите за домашни кучета и стимулиране на кастрацията им ще спомогнат за трайното решаване на проблема и овладяване на притока на нежелани животни от дома към улицата.
- Мониторинг върху популацията на безстопанствените кучета.
- Намаляване на социалното напрежение.
- Утвърждаване на европейските критерии за третиране на животни.
 	- Количествени подобрения.
	4.  Анализ за съответствие с правото на Европейския съюз: 
Програмата  е изготвена в съответствие  с разпоредбите на:
·  Закона за защита на животните.
· Закона за ветеринарномедицинската дейност.
· Национална програма за овладяване популацията на безстопанствените кучета на територията на Република България, приета с Решение № 136 от 14.03.2019 г.на Министерският съвет на Република България.
· Наредба № 4 от 01.02.2021г. за прилагане на Националната програма за овладяване популацията на безстопанствените кучета на територията на Република България и за процедурите по нейното изпълнение, механизма на финансиране и отчетност.
· Становище на Световната здравна организация.
· Европейската конвенция за защита на животните.	

Проектът на Програма за овладяване популацията на безстопанствените кучета на територията на община Разград за периода 2026 – 2029 г. и план действие към програмата за овладяване популацията на безстопанствените кучета на територията на община Разград е публикуван за обществено обсъждане на интернет страницата на Община Разград на 13.07.2026 г. 

Предвид гореизложеното и на основание чл. 76, ал. 3, чл. 77 и чл. 80 от Административнопроцесуалния кодекс, чл. 28, ал. 1 от Закона за нормативните актове и Указ № 883 от 24.04.1974 г. за прилагане на Закона за нормативните актове, чл. 40, ал. 3 и ал.4 от Закона за защита на животните и чл. 21, ал. 1, т. 12, ал. 2 и чл. 22, ал. 1 от Закона за местното самоуправление и местната администрация, предлагам Общинският съвет да приеме следното 
Р Е Ш Е Н И Е:

1. Приема Програма за овладяване популацията на безстопанствените кучета на територията  на община Разград за периода 2026-2029 г. и план за действие към програмата за овладяване популацията на безстопанствените кучета на територията на община Разград.
2. Възлага на Кмета на Община Разград да организира изпълнението на  Програмата за овладяване популацията на безстопанствените кучета на територията  на община Разград за периода 2026-2029 г. и плана за действие към програмата за овладяване популацията на безстопанствените кучета на територията на община Разград.


Настоящото решение да бъде изпратено на кмета на Община Разград и Областен управител на Област Разград в 7-дневен срок от приемането му.
Решението подлежи на оспорване по реда и в срока по АПК пред Административен съд Разград.



ВНОСИТЕЛ:
Добрин Добрев
Кмет на Община Разград

